Ettepanek: EUROOPA PARLAMENDI JA NÕUKOGU OTSUS Euroopa Liidu solidaarsusfondi kasutuselevõtmise kohta /* COM/2013/0259 final - 2013/ () */





SELETUSKIRI 17. mai 2006. aasta institutsioonidevaheline kokkulepe[1] võimaldab kasutada Euroopa Liidu solidaarsusfondi igal aastal mahus, mis täiendab finantsraamistiku asjaomastes rubriikides ettenähtud assigneeringuid kuni 1 miljardi euroga aastas. Fondist abi saamise tingimused on üksikasjalikult kindlaks määratud nõukogu määruses (EÜ) nr 2012/2002[2]. Fondist abi saamise taotluste põhjal, mille esitasid 2012. aasta sügisel toimunud üleujutuste käes kannatanud Sloveenia, Horvaatia ja Austria, võetakse Euroopa Liidu solidaarsusfondi vahendid kasutusele kahjustuste hinnangulise kogusuuruse põhjal järgmiselt: || || || || || (eurodes) || || Loodusõnnetus || Heakskiidetud otsene kahju || Künnisväärtus (miljonites eurodes) || 2,5%-l põhinev summa || 6 %-l põhinev summa || Kavandatava abi kogusumma || Sloveenia üleujutused || 359 534 838 || 214,021 || 5 350 525 || 8 730 830 || 14 081 355 || Horvaatia üleujutused || 11 463 479 || 259,805 || 286 587 || ~ || 286 587 || Austria üleujutused || 9 600 000 || 1 798,112 || 240 000 || ~ || 240 000 || KOKKU || || 14 607 942 Olles kõnealused taotlused läbi vaadanud[3] ning arvestades fondist anda võidavat kõige suuremat abisummat ja assigneeringute ümberpaigutamise ulatust lisakulutusi nõudvas rubriigis, teeb komisjon ettepaneku kasutada Euroopa Liidu Solidaarsusfondi vahendeid mahus 14 607 942 eurot, mis eraldatakse finantsraamistiku rubriigist 3b. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 26 sätestatud lihtsustatud kolmepoolse menetluse eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa suuruse kohta. Komisjon kutsub kumbagi eelarvepädevat institutsiooni üles teavitama teist eelarvepädevat institutsiooni ja komisjoni oma kavatsustest. Kummagi eelarvepädeva institutsiooni eriarvamuse korral kutsutakse kokku ametlik kolmepoolne kohtumine. Komisjon esitab paranduseelarve projekti, et lisada 2013. aasta eelarvesse konkreetsed kulukohustuste assigneeringud ja maksete assigneeringud, nagu nõutakse 17. mai 2006. aasta institutsioonidevahelise kokkuleppe punktis 26. Ettepanek: EUROOPA PARLAMENDI JA NÕUKOGU OTSUS Euroopa Liidu solidaarsusfondi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,[4] eriti selle punkti 26, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta[5], võttes arvesse komisjoni ettepanekut[6], ning arvestades järgmist: (1) Euroopa Liit on loonud Euroopa Liidu solidaarsusfondi (edaspidi „fond”), et näidata üles solidaarsust katastroofide tagajärjel kannatanud piirkondade elanikega. (2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 1 miljard eurot aastas. (3) Määrus (EÜ) nr 2012/2002 sisaldab sätteid, mille alusel on võimalik fond kasutusele võtta. (4) Sloveenia, Horvaatia ja Austria on esitanud taotluse fondi vahendite kasutuselevõtmiseks seoses üleujutustest põhjustatud loodusõnnetusega, ON VASTU VÕTNUD KÄESOLEVA OTSUSE: Artikkel 1 Euroopa Liidu 2013. aasta üldeelarves võetakse Euroopa Liidu solidaarsusfondi raames kasutusele 14 607 942 eurot kulukohustuste assigneeringute ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT L 139, 14.6.2006, lk 1. [2] EÜT L 311, 14.11.2002, lk 3. [3] Komisjonile esitatud teatis C(2013) XXX Sloveenia, Horvaatia ja Austria esitatud taotluste kohta Euroopa Liidu Solidaarsusfondi vahendite kasutuselevõtmiseks. [4] ELT C 139, 14.6.2006, lk 1. [5] EÜT L 311, 14.11.2002, lk 3. [6] ELT C […], […], lk […]